Исмаил уулу Матиш атындагы орто мектеби
Исмаил уулу Матиш атындагы орто мектеби -  Айгыр-Жал айылында жайгашкан.
Чаткал райондук билим берүү бөлүмүнө карайт.

 1927 - 44-жылдары байлардын конфискацияланган үйлөрүндө алгач баштапкы, жети жылдык, 
 1943- 44-окуу жылында 8 жылдык мектеп-интернат болуп ачылган жана аны биринчи жолу 32 окуучу бүткөн.
 1968-жылга чейин М.Горький атындагы, 
 1968-жылдан ВЛКСМдин 50-жылдыгы атындагы, 
 1991-жылдан Исмаил уулу Матиш атындагы орто мектеп аталат (мектептин 2 кабаттуу 360 окуучуга ылайыкташкан жаңы корпусу 1991-жылы бүткөрүлгөн).
 32 мугалим (7 билим берүүнүн отличниги, 30 жогорку билимдүү) эмгектенип, 400 окуучу билим алууда.
 Спорт зал, ашкана бар.Ж.Бейшенбаев “Кыргыз Республикасынын эмгек сиңирген мугалими” наамын алган.
 
Мектепти 1963-68-жылдары Н.Исабеков, 1968-69-жылдары Ы.Аширбеков, 1969-73-жылдары Э.Исаков, 19732-жылдары С.Нурдинов, 1982-85-жылдары У.Абдыкулова, 1985-89-жылдары С.Нурдинов, 1989 - 94-жылдары Ж.Арыкбаев, 1994-95-жылдары К.Баймырзаев, 1995-99-жылдары С.Курманбаева, 1999-2001-жылдары С.Стамбеков, 2001-03-жылдары Б.Субанов, 2003-07-жылдары С.Курманбаева, 2007-12-жылдары Б.Исабеков, 2012-жылдан А.Стамбеков жетектеп келет.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району